Chris Evans (skuespiller)

Christopher Robert «Chris» Evans (født 13. juni 1981 i Sudbury i Massachusetts) er en amerikansk skuespiller. Han er mest kjent for rollene sine i Not Another Teen Movie, Cellular, Street Kings, som Johnny Storm i Fantastic Four-filmene og som Steve Rogers/Captain America i Captain America: The First Avenger, The Avengers, Captain America: The Winter Soldier, Avengers: Age of Ultron, Captain America: Civil War, Avengers: Infinity War og Avengers: Endgame.


== Biografi ==


=== Bakgrunn ===
Chris Evans er født i Sudbury i Massachusetts. Han har italienske og irske aner og ble oppdratt som katolikk. Chris tok eksamen ved Lincoln-Sudbury High School i 1999, og det var meningen at han skulle gå på NYU etter high school.


=== Karriere ===
Etter high school dro Chris Evans til New York der han tok et sommerkurs i teater. Samme sommer møtte han en agent som hjalp ham i gang med karrieren. Han fikk små roller i TV-serier som Boston Public og The Fugitive, og en rolle i serien Opposite Sex, før han fikk sin første store rolle som Jake Wyler i Not Another Teen Movie.
Evans fikk flere hovedroller, blant annet i The Perfect Score og Cellular. Hans gjennombrudd kom som Johnny Storm i Fantastic Four-filmene Fantastic Four og Fantastic Four: Rise of the Silver Surfer. Deretter spilte han i filmer som Sunshine (2007), Street Kings (2008), The Losers (2010), Scott Pilgrim vs. the World (2010) og Snowpiercer (2013).
Karrieren hans fikk et ytterligere oppsving med rollen som Steve Rogers/Captain America i superheltfilmene som inngår i Marvel Cinematic Universe. Den første filmen i syklusen var Captain America: The First Avenger (2011), dernest kom The Avengers (2012), Captain America: The Winter Soldier (2014) og Avengers: Age of Ultron (2015). Han spilte dessuten seg selv i både Thor: The Dark World (2013) og Ant-Man (2015), uten å være oppført på disse filmenes rolleliste. Deretter spilte han i Captain America: Civil War (2016), Avengers: Infinity War (2018) og Avengers: Endgame (2019).


== Filmografi ==


=== Filmer ===
2000: The Newcomers .... Judd
2001: Not Another Teen Movie .... Jake Wyler
2004: The Perfect Score .... Kyle
2004: Livsfarlig anrop .... Ryan
2005: Fierce People .... Bryce
2005: Fantastic Four .... Johnny Storm / Human Torch
2005: London .... Syd
2007: The Nanny Diaries .... Harvard Hottie
2007: Battle for Terra ... Stewart Stanton (stemme)
2007: TMNT ... Casey (stemme)
2007: Sunshine .... Mace
2007: Fantastic Four: Rise of the Silver Surfer .... Johnny Storm / Human Torch
2008: Street Kings .... etterforsker Paul Diskant
2008: The Loss of a Teardrop Diamond .... Jimmy
2009: Push .... Nick Gant
2010: Scott Pilgrim vs. the World ... Lucas Lee
2010: The Losers .... Jensen
2011: Puncture ... Mike
2011: Captain America: The First Avenger .... Steve Rogers / Captain America
2011: What's Your Number? .... Colin Shea
2012: The Avengers .... Steve Rogers / Captain America
2012: The Iceman .... Mr. Freezy
2013: Snowpiercer .... Curtis
2013: Thor: The Dark World .... Captain America (ikke oppført på rollelisten)
2014: Captain America: The Winter Soldier .... Steve Rogers / Captain America
2014: Before We Go .... Nick Vaughan
2014: Playing It Cool .... Me
2015: Avengers: Age of Ultron .... Steve Rogers / Captain America
2015: Ant-Man .... Steve Rogers / Captain America (ikke oppført på rollelisten)
2016: Captain America: Civil War .... Steve Rogers / Captain America
2017: Gifted .... Frank Adler
2018: Avengers: Infinity War .... Steve Rogers / Captain America
2019: Avengers: Endgame .... Steve Rogers / Captain America
2019: The Red Sea Diving Resort .... Ari Levinson
2019: Knives Out .... Ransom Drysdale
2022: The Gray Man .... Lloyd Hansen


=== Fjernsyn ===
2000: Opposite Sex .... Cary Baston (8 episoder)
2000: The Fugitive .... Zack (1 episode)
2001: Boston Public .... Neil Mavromates (1 episode)
2002: Eastwick .... Adam (TV-film)
2003: Skin .... Brian (1 episode)
2008: Robot Chicken .... Human Torch / Gobo Fraggle / Teacher / Pilot (stemmer) (1 episode)


=== Kortfilmer ===
2003: The Paper Boy .... Ben


== Referanser ==


== Eksterne lenker ==
(en) Chris Evans på Internet Movie Database 
(sv) Chris Evans i Svensk Filmdatabas 
(da) Chris Evans på Filmdatabasen 
(da) Chris Evans på Scope 
(fr) Chris Evans på Allociné 
(en) Chris Evans på AllMovie 
(en) Chris Evans hos Turner Classic Movies 
(en) Chris Evans hos Rotten Tomatoes 
(en) Chris Evans hos The Movie Database 
(en) Chris Evans hos Internet Broadway Database